.              СИ МЫЕКЪУАП
Сыпфэзэщыгъэу, услъэгъу сшlоигъоу,
Уадэжь сыкъакlо, си Мыекъуап.
Сызэрэпlуплъэу, lаплlы къорэгъэу
Укъыспэгъокlышъ, лъэшэу сигуап.

Псы ехьыжьагъэу, Шъхьэгощэ псыхъом,
Сыкъызэрэсэу, инэпкъ сикlуапl.
Зы чlыпlэ закъоп гум щыщ хъугъэр,
Нитlум ылъэгъурэр зэкlэ силъапl.

Уипарк дэхьагъу дэжь щыт пхъэнтlэкlум
Бэдэдэр къыlоу, сапашъхьэ ит.
Сэ сщыгъупшагъэп тыдэ сызэкlуи,
Уиеджэпlэшхоу уиуниверситет.

Синыбжьыкlэгъур зыщызгъэкlуагъэр,
Апэрэ шlулъэгъум уриджэуап.
Къини гушlуагъуи зыщыслъэгъугъэу,
Гум щыщ хъугъэр си Мыекъуап.
Сэфэрбый Хьалыщэ